Multimodális hiperspektroszkópia – előrelépés a digitális technológia felé a méhnyakszűrésben
Authors: Krasznai Zoárd Tibor , Bagoly Zsuzsa , Nagy Eszter , Farkas Zsolt , Póka Róbert , Török Péter , Lampé Rudolf , Hernádi Zoltán 
Published: August 2021

Összefoglaló.
Bevezetés:
Bevezetés: A citológiai alapú méhnyakrákszűrés átmeneti
kategóriáinak optimális menedzselése a humán papillomavírus (HPV) szűrése és
tipizálása ellenére jelenleg is kihívás. Vizsgálatunk célja a modern
cervixspektroszkópiának (multimodális hiperspektroszkópia – MHS), egy azonnali
eredményt nyújtó, digitális technológiára épülő módszernek a vizsgálata volt a
citológiai alapú méhnyakszűrés találati biztonságának javítására.
Betegek és módszer: Vizsgálatainkat 208, 18 és 75 év
közötti nőbeteg bevonásával végeztük, akiknél már indikálásra került valamely, a
méhnyakon végzendő műtét, citológiai eredményük rendelkezésre állt (a
HPV-tesztet, amennyiben nem történt meg, elvégeztük), valamint valamennyi
betegnél elvégeztük a műtét előtt az MHS-vizsgálatot. A szövettani mintavétel
166 betegnél történt meg. Eredmények: A citológiai vizsgálatot
(az összes betegre tekintve) magas álpozitív arány jellemezte (69,28%), amely
megfigyelések mindenképpen utalnak az újabb komponens alkalmazásának igényére a
triázsban. Az összes citológiai kategóriára nézve az MHS-eredmények közül
kiemelendő az álnegatív leletek rendkívül alacsony aránya (3/166 = 1,8%), mely a
HPV-teszt esetén ennél magasabb volt (11/165 = 6,66%). A spektroszkópiás
vizsgálat álpozitív aránya ugyanakkor kedvezőtlenebbnek bizonyult (91/166 =
54,81%) a HPV-vizsgálat álpozitív arányánál (40/165 = 24,24%). Az atípusos
laphámsejt (ASC-US/ASC-H) citológiai kategória esetén a spektroszkópia álnegatív
eredményeinek aránya (3/126 = 2,38%) szintén kedvezőbb volt, mint a
HPV-vizsgálaté (9/126 = 7,14%). A cervicalis intraepithelialis neoplasia-2 vagy
súlyosabb fokozatú hámelváltozások azonosításában a spektroszkópia
szenzitivitása 94% (95% CI = 0,84–0,99), specificitása 22% (95% CI = 0,15–0,31),
negatív prediktív értéke 90% (95% CI = 0,73–0,98), pozitív prediktív értéke 34%
(95% CI = 0,26–0,43) volt (p = 0,00130). Következtetés: Az MHS
fejlett innovatív technológián alapuló, azonnali eredményt adó vizsgálóeljárás,
amely kiemelkedően alacsony álnegatív eredménye miatt nagy segítséget nyújt a
citológiai eltéréssel rendelkező betegek további vizsgálatában. Orv Hetil. 2021;
162(20): 790–799.

Summary.
Introduction: Despite the use of human papillomavirus (HPV)
testing, the management of the transitional categories of cytology-based
screening still remains a challenge. The modern multimodal hyperspectroscopy
(MHS) of the cervix is a novel digital technology based on artificial
intelligence, providing an instant result in the assessment of cytology-based
screening abnormalities. Patients and methods: 208 women (age
18–75) were enrolled. The patients already had cytology results and an operation
on the cervix indicated at the time of inclusion. HPV and the hyperspectroscopy
examination was performed pre-operatively. The pre-indicated operation was
performed on 166 patients. Results: Cytology-based screening
alone (in the category of all patients) resulted in a high false-positive rate
(69.28%). In this category, the MHS had an outstanding false-negative rate
(3/166 = 1.80%) compared to the HPV (11/165 = 6.66%). The false-positive rate of
the spectroscopy examination (91/166 = 54.81%) was higher than that of the HPV
testing (40/165 = 24.24%). In the atypical squamous cell (ASC-US/ASC-H)
category, the false-negative rate of the spectroscopy (3/126 = 2.38%) was also
lower than that of the HPV test (9/126 = 7.14%). In the detection of high-grade
abnormalities (cervical intraepithelial neoplasia 2 and worse), the spectroscopy
had a 94% sensitivity (95% CI = 0.84–0.99), with a 22% specificity (95% CI =
0.15–0.31), an 90% negative predictive value (95% CI = 0.73–0.98), and a 34%
positive predictive value (95% CI = 0.26–0.43) (p = 0.00130).
Conclusion: In the case of cytological abnormality, the MHS
provides an immediate result based on advanced digital technology, and because
of its outstanding false negative rate it is a great aid and should be
considered in the triage of such patients. Orv Hetil. 2021; 162(20):
790–799.